Burj Xalifa
Burj Xalifa (/ˈbɜːrdʒ kəˈliːfə/; arabcha: برج خليفة, arabcha talaffuzi: [bʊrd͡ʒ xaˈliːfa], „Xalifa minorasi“) – Birlashgan Arab Amirliklarining Dubay shahrida qurilgan osmonoʻpar bino. Bino dunyodagi eng baland qoʻlda qurilgan inshoot degan nomni oldi. Bungacha bu maqom egasi Taipei 101 binosi boʻlgan. 2010-yilda ochilishidan oldin Burj Dubay nomi bilan tanilgan. Umumiy balandligi 829,8 m (2 722 fut) (yarim milyadan sal koʻproq) va tom balandligi (antennadan tashqari, lekin 244 m shpil bilan birga) 828 m (2717 fut). Uning qurilishi 2004-yil 21-sentabr kuni boshlangan boʻlib, 2010-yil 4-yanvarda rasman ochilish marosimi boʻlib oʻtdi. Bu loyhaning arxitektorlari Skidmore, Owings & Merrill. Dubay amiri Muhammad ibn Rashid al Maktum bino nomini oʻzgartirib, Burj Xalifa deb atagan.